ArabovMK/tajik-wikipedia-corpus huggingface dataset:
Файзи Ашӯр

Файзи Ашӯр - шоир, нависанда, узви Иттифоқи нависандагони Тоҷикистон Зиндагинома Файзи Ашӯр 7 ноябри соли 1965 дар шаҳри Кӯлоб, дар хонаводаи Шоири халқии Тоҷикистон Ашӯр Сафар ба ҷаҳон омадааст. Соли 1983 баъд аз хатми мактаби миёнаи 9 шогирди факултаи забонҳои Шарқи Донишгоҳи давлатии Тоҷикистон ба номи В.И. Ленин шуда, соли 1990 онро ба итмом расондааст. Солҳои 1985-1987 дар сафи Қувваҳои Мусаллаҳи Шӯравӣ хидмат кардааст. Солҳои 1990-1991 муаллими забони арабӣ дар мактаби 9 шаҳри Кӯлоб, 1991-1995 омӯзгори кафедраи забонҳои хориҷии Донишгоҳи давлатии омӯзгории Кӯлоб ба номи Абӯабдуллоҳи Рӯдакӣ, 1995-2001 китобдори Китобхонаи ба номи Ашӯр Сафар, 2001-2004 мудири шуъбаи масоили иҷтимоӣ-фарҳангӣ ва алоқа бо созмонҳои ҷамъиятӣ–сиёсӣ, муносибати байни миллатҳо ва дини дастгоҳи раиси шаҳри Кӯлоб будааст. Аз соли 2004 фаъолияти кориашро дар Китобхонаи ба номи Ашӯр Сафар ва Китобхонаи вилоятии бачагонаи шаҳри Кӯлоб идома додааст. Ҳоло мудири бахши фарҳанги шаҳри Кӯлоб аст. Эҷодиёт Ба ҳайси шоир ва драманавис шинохта шуда, навиштаҳояш дар авроқи маҷмӯаҳои "Карашмаи субҳ", "Касби падар", "Хоки роҳ", "Ғамномаи нотамом", "Дунёст саҳна", "Ғизои андеша" ва "Рози оина" ба табъ расидаанд. Ҳамчунин, муаллифи барномаҳои фарҳангии "Чароғи падарро фурӯзон дор!" (бахшида ба 40-солагии шаҳри Норак), "Наврӯзи Данғара", "Устоди ҳунар" (бахшида ба 60- солагии Ҳунарпешаи халқии Иттиҳоди Шӯравӣ Ҷӯрабек Муродов), "Ҳамдилӣ аз ҳамзабонӣ беҳтар аст" (бахшида ба 10-солагии Рӯзи ваҳдати миллӣ), "Мазҳари тамаддун" (бахшида ба 2700-солагии шаҳри Кӯлоб, дар ҳамкорӣ бо Меҳмон Бахтӣ ва Сафармуҳаммад Аюбӣ) ва ғ. мебошад. Асарҳои саҳнавияш "Захми дил", "Ё раб!", "Давлати Сомониён", "Ҳусайни аробакаш" ва "Фиғон" аз ҷониби Театр-студияи "Авасто", Театри мазҳакавӣ-мусиқии ба номи Сайидалӣ Вализодаи шаҳри Кӯлоб ва Театри мазҳакавӣ-мусиқии ба номи Ато Муҳаммадҷонови шаҳри Кӯрғонтеппа саҳнагузорӣ ва солҳои гуногун дар фестивал-озмуни "Парасту" пешкаши мухлисон гардонида шудаанд. Солиёнест, ки силсилаи сурудҳояш аз ҷониби хори Театри давлатии академии опера ва балети ба номи Садриддин Айнӣ пешниҳоди шунавандагон гардонида мешавад. Аз соли 1996 узви Иттифоқи нависандагони Тоҷикистон. Мукофот.
Файзи Истиқлол

Файзи Истиқлол — деҳа тобеи шаҳраки Бохтариёни ноҳияи Кӯшониён. Аз Файзи Истиқлол то маркази шаҳрак 6 км, то маркази ноҳия 18 км. Аҳолиаш 4291 нафар, тоҷикон.
Файзигул Юсуфӣ

Файзигул Юсуфӣ (Файзигул Юсупова майи 1974, ноҳияи Орҷоникидзеобод, ҶШС Тоҷикистон — 29 ноябри 2024, Деҳлӣ, Ҳиндустон) — овозхони тоҷик. Зиндагинома Файзигул Юсуфӣ 31 майи соли 1974 дар ноҳияи Орҷоникидзеобод ба дунё омадааст. Оғози солҳои 90-ум ба майдони ҳунар омад ва зуд шуҳрат ёфт. Файзигул солиёни зиёд дар ансамблҳои Филармонияи давлатии Тоҷикистон фаъолияти эҷодӣ дошт 1. Эҷодиёт Ӯ бо иҷрои сурудҳои мардумӣ ва эстрадӣ маъруф шуд. Сурудҳо Ҷоизаҳо Даргузашт Файзигул Юсуфӣ 29 ноябри соли 2024 дар 50-солагӣ дар шаҳри Деҳлии Ҳиндустон бар асари беморӣ даргузашт.
Файзиддин Қаҳҳорзода

Файзиддин Саттор Қаҳҳорзода (Қаҳҳорзода Файзиддин Саттор, 5 августи соли 1971) — ходими давлатӣ ва сиёсии тоҷик. Вазири молияи Ҷумҳурии Тоҷикистон. Зиндагинома Файзиддин Саттор 5 августи соли 1971 таваллуд шудааст. Миллаташ тоҷик, таҳсилоташ олӣ. Соли 1997 Донишгоҳи технологии Тоҷикистонро бо ихтисоси иқтисодчии байналхалқӣ хатм кардааст. Солҳои 1989-1992 дар сафи Қувваҳои ҳарбию баҳрии Иттифоқи Ҷумҳуриҳои Шӯравии Сотсиалистӣ хизмат намуд. Фаъолияти кориашро аз соли 1988 ба ҳайси коргари нуқтаи пахтақабулкунии "Тосқалъа"-и ноҳияи Восеъ оғоз намуда, солҳои 1997-2015 дар вазифаҳои сардори хадамоти бехатарии Донишгоҳи технологии Тоҷикистон, ҳисобдори дараҷаи 3, иқтисодчии дараҷаи 1, муовини сардори шуъбаи муомилоти пулӣ, сардори шуъбаи назорати асъории Департаменти фаъолияти иқтисодии берунӣ, сардори Шуъбаи назорати асъорӣ ва қарздиҳии Департаменти фаъолияти иқтисодии берунӣ, Муовини директор - сардори Идораи амалиётҳои асъории Департаменти фаъолияти иқтисодии берунии Ҷамъияти Саҳомии Кушодаи "Ориёнбонк", Муовини Директори Агентии хариди молҳо, кор ва хизматрасонӣ, Муовини директори Агентии хариди давлатии мол, хизматрасонӣ ва ташкили фаъолияти биржавӣ, Муовини сардори Сарраёсат - сардори Раёсати таҳияи барномаҳои давлатии сармоягузорӣ ва маблағгузориҳои мутамарказ, Сардори Сарраёсати таҳлили макроиқтисодӣ, дурнамо ва ислоҳоти иқтисодии Вазорати рушди иқтисод ва савдои Ҷумҳурии Тоҷикистон кор кардааст. Бо Қарори Ҳукумати Ҷумҳурии Тоҷикистон аз 24 ноябри соли 2015 ба вазифаи Муовини Вазири рушди иқтисод ва савдои Ҷумҳурии Тоҷикистон таъин гардидааст. Солҳои 2016-2017 дар вазифаи муовини Роҳбари Дастгоҳи иҷроияи Президенти Ҷумҳурии Тоҷикистон кор кардааст. Аз моҳи январи соли 2017 то январи соли 2018 дар вазифаи Раиси Кумитаи давлатии сармоягузорӣ ва идораи амволи давлатии Ҷумҳурии Тоҷикистон фаъолият намудааст. Бо Фармони Президенти Ҷумҳурии Тоҷикистон аз 19 январи соли 2018 Вазири молияи Ҷумҳурии Тоҷикистон таъин гардидааст. 1 Бо Фармони Президенти Ҷумҳурии Тоҷикистон аз 3 ноябри соли 2020 бинобар таъсиси Ҳукумати нав Вазири молияи Ҷумҳурии Тоҷикистон таъин гардидааст. 2 Мукофот ва ҷоизаҳо Нигаред низ.
Файзиддин Баротзода

Файзиддин Камолиддин Баротзода (08.09.1984, д. Саричашмаи н. Ҳамадонӣ) — муаллими забони англисӣ, номзади илмҳои филология. Аълочии маорифи Ҷумҳурии Тоҷикистон, Ҷоизаи ба номи Исмоили Сомонӣ барои олимони ҷавон дар соҳаи илм ва техника Зиндагинома Файзиддин Баротзода хатмкардаи факултети забонҳои хориҷии Донишгоҳи давлатии омӯзгории Тоҷикистон ба номи С. Айнӣ. Солҳои 2006 – 2011 ба ҳайси ассистент дар кафедраи забони англисӣ ва типологияи муқоисавии донишгоҳи мазкур, с. 2008 – 2012 аспиранти шуъбаи ѓоибона, с. 2011 – 2012 омӯзгори калони кафедраи забони англисӣ ва типологияи муқоисавӣ, 2011 – 2013 муовини декани факултети забони англисӣ оид ба илм, с. 2013 – 2017 мудири кафедраи забонҳои хориҷӣ ва аз соли 2017 инҷониб ба сифати декани факултети забони англисии Донишгоҳи давлатии омӯзгории Тоҷикистон ба номи С. Айнӣфаъолият дорад. Бо ифтихорномаи Вазорати маориф ва илми Ҷумҳурии Тоҷикистон, нишони Аълочии маорифи Ҷумҳурии Тоҷикистон, Ҷоизаи ба номи Исмоили Сомонӣ барои олимони ҷавон дар соҳаи илм ва техника сарфароз гардидааст. Файзиддин Баротзода муаллифи 3 монография, 2 дастур, китобҳои илмӣ-методӣ мебошад. Осор Ҷоизаҳо Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Файзии Даканӣ

Шайх Абулфайз ибни Муборак — шоир, донишманд ва тарҷумон и форсизабони Ҳиндустон. Зиндагинома Файзии Даканӣ хеле барвақт хондану навиштанро омӯхта, бо роҳбарии падараш дар 14-солагӣ илмҳои асосии даврро аз худ намудааст. Дар 20-солагӣ ба хидмати дарбор даромад. У садорати якчанд вилоятҳоро ба ӯҳда дошт. Файзии Даканӣ ҳамчун олиму шоири тавоно ном бароварда, ба унвони маликушшуаро сарфароз гаштааст. Аз Файзии Даканӣ осори зиёде боқист. Дёвони ғазалиёти ӯ "Табошири субҳ" ном дошта, муқаддима ва 9000 байтро дар бар гирифтааст. Дар хотимаи девон рубоиёти ӯ сабт гардидаанд. Файзии Даканӣ дар ғазал ба Ҳофизи Шерозӣ пайравӣ кардааст. Миқдори умумин ашъори шоир ба 15000 байт мерасад. Файзии Даканӣ ният доштааст дар пайравии "Хамса"-и Низомии Ганҷавӣ бо номҳои "Маркази адвор", "Сулаймон ва Билқис", "Нал ва Даман", "Ҳафт кишвар" ва "Акбарнома" маснавиҳо нависад, вале "Хамса"-и ӯ нотамом мондааст. Достони "Нал ва Даман", ки як ҷузъи "Хамса"-и ӯст, мазмуни баланди ахлоқию ишқӣ дорад ва матолиби он аз "Маҳабҳарат" гирифта шудааст. Дар шеъри Файзии Даканӣ анъанаҳои назми классикии форс-тоҷик ва ҳиндӣ бо ҳам омезиш ёфтаанд. Файзии Даканӣ дар наср ҳам дасти қавӣ доштааст. Ба қалами ӯ асари ахлоқии "Мавориду-л-қалам" ва тафсири Қуръон тааллуқ доранд. Файзии Даканӣ тазкирае низ тартиб дода будааст, ки нотамом мондааст. Баъзе асарҳои Файзии Даканӣ доир ба фалсафа, тиб, дин, ҳандаса, нуҷум ва адабиёт дастрас нагардидаанд. Руқаоти Файзии Даканиро хоҳарзода ва шогирдаш ба номи "Латифаи Файзӣ" мураттаб кардааст. Файзии Даканӣ яке аз роҳбарони гурӯҳи махсуси тарҷумонҳо будааст. Тарҷумаҳои форсии як силсила осори барҷастаи маданияти қадими ҳиндуҳо аз таҳрири ӯ гузаштаанд. Ӯ худ низ "Лиловатӣ" ном рисолаи барои ҳисобро аз санскрит ба забони форсӣ гардонда, дар тарҷумаи ду қисмати "Маҳабҳарат" иштирок кардааст.
Файзии Косонӣ

Амир Дарвешмуҳаммад Файзии Косонӣ, машҳур ба Подшоҳи Шерозӣ — шоир и форс-тоҷик. Зиндагинома Донишманди улуми қофияву муаммо будааст ва дар ин боб рисолаҳо доштааст. Аз осораш ғазалҳо (масалан, дар тазкираи Мутрибӣ) ва абёти пароканда боқист. Намунае аз шеъри Файзии Косонӣ. Дил агар дорад ҳавои он бути паймонгусил, Боядаш зуннор бастан, то барояд коми дил. Бо рухи чун офтоб, эй моҳи меҳрафрӯзиман, Ҷилва кун бар офтобу соз ӯро мунфаил Мекунӣ, Файзӣ, фиғону нола дар кӯяш,чӣ суд? Оқибат хоҳӣ шудан аз кардаҳои худ хиҷил.
Файзии Турбатӣ

Мавлоно Алӣ Файзӣ Турбатии Гунободӣ — шоир ва донишманди форс-тоҷик. Зиндагинома Вай дар ибтидои ҷавони барои касб дониш ба Ҳирот рафт ва муддате ба таҳсили илм пардохт. Пас аз он, ба Озарбойҷону Ироқ сафар намуд ва чанде дар Табрез зист. Сипас ба Машҳад сафар кард ва дар онҷо сокин шуд то инки дар он шаҳр бадруди ҳаёт гуфт. Баъзе аз тазкиранависон вайро аз шоирони муосир Акбаршоҳ донистаанд ва овардаанд, ки вай чанде дар Ҳинд зистааст ва ин иштибоҳи ибтидоӣ аз Тақиюддини Авҳадӣ сар зада ва баъзе аз тазкиранависон низ матолиби вайро такрор намудаанд 1. Ба қавли Соммирзои Сафавӣ ("Тӯҳфаи Сомӣ") девони ғазалиёт ва қасидаҳои зиёд доштааст.
Файзобод (Афғонистон)

Файзобод — шаҳр, маркази вилояти Бадахшони Афғонистон аст, ва дар шимолу шарқи Афғонистон ҷой дорад. Ҷойгоҳ Мардум Таърих.
Файзкат (деҳа, н. Балхӣ)

Файзкат (то соли 2024 — Энгелс 1) — деҳа дар ҷамоати деҳоти Ҳалеварди ноҳияи Ҷалолиддин Балхӣ. Аз деҳа то маркази ҷамоат 3 км, то маркази ноҳия 3 км. Аҳолиаш 3089 нафар, тоҷикон.
Файзобод (Эрон)

Файзобод (шаҳр ва пойтахти Шаҳристони Маҳ Валот, дар Устони Хуросони Разавӣ, воқеъ дар Эрон. Дар барӯйхатгирии соли 2006, шумораи он 14,721 нафар, дар 3,827 оила буд.
Файзобод (деҳа, н. Абдураҳмони Ҷомӣ)

Файзобод — деҳа дар ҷамоати деҳоти Иттифоқи ноҳияи Абдураҳмони Ҷомӣ. Аз Файзобод то маркази ҷамоат ва ноҳия 6 км. Аҳолиаш 804 нафар, тоҷикон.
Файзоба (деҳа, н. Рӯдакӣ)

Файзоба — деҳа дар ҷамоати деҳоти Зайнабободи ноҳияи Рӯдакӣ. Аз Файзоба то маркази ҷамоат 2 км, то маркази ноҳия 7 км. Аҳолиаш 2157 нафар, тоҷикон.
Файзобод (деҳа)

Файзобод — деҳа дар ҷамоати деҳоти Дӯстмурод Алиеви ноҳияи Файзобод. Аз деҳа то маркази ноҳия 5 км. Аҳолиаш 2162 нафар, тоҷикон, аз 266 хоҷпгӣ иборат аст. Дар деҳа муассисаи таҳсилоти миёнаи умумӣ, китобхона, хонаи саломатӣ, маркази саломатӣ, 9 мағозаи хусусии молҳои ниёзи мардум, чойхонаи чамъиятӣ, корхонаи хусусии заводи хишт, 13 хоҷагии деҳқонии инфиродӣ, масҷиди ҷомеъ фаъолият доранд. Мардуми деҳа ба сабзавоткорӣ, ғаллакорӣ, боғу токдорӣ ва чорводорӣ ва занбӯриасалпарварӣ машғуланд. Заминҳо аз дарёи Элок ва оби чашмаҳо обёрӣ мешаванд.
Файзобод (деҳа, н. Восеъ)

Файзобод — деҳа дар ҷамоати деҳоти Гулистони ноҳияи Восеъ. Аз Файзобод то маркази ҷамоат 3 км, то маркази ноҳия 13 км. Аҳолиаш 2941 нафар, тоҷикон.
Файзобод (деҳа, н. Рашт)

Файзобод — деҳа дар ҷамоати деҳоти Ҳоити ноҳияи Рашт. Аз Файзобод то маркази ҷамоат 18 км, то маркази ноҳия 46 км. Аҳолиаш 125 нафар, тоҷикон.
Файзобод (деҳа, н. Муъминобод)

Файзобод — деҳа дар ҷамоати деҳоти Деҳибаланди ноҳияи Муъминобод. Аз Файзобод то маркази ҷамоат 5 км, то маркази ноҳия 6 км. Аҳолиаш 1381 нафар, тоҷикон.
Файзобод (деҳа, н. Балҷувон)

Файзобод — деҳа дар ҷамоати деҳоти Тоҷикистони ноҳияи Балҷувон. Аз Файзобод то маркази ҷамоат 9 км, то маркази ноҳия 10 км. Аҳолиаш 760 нафар, тоҷикон.
Файзобод (деҳа, н. Кӯшониён)

Файзобод — деҳа дар ҷамоати деҳоти Заргари ноҳияи Кӯшониён. Аз Файзобод то маркази ҷамоат 7 км, то маркази ноҳия 32 км. Аҳолиаш 250 нафар, тоҷикон.
Файзобод (деҳа, н. Кӯлоб)

Файзобод — деҳа дар ҷамоати деҳоти Даҳанаи ноҳияи Кӯлоб. Аз Файзобод то маркази ҷамоат 5 км, то маркази ноҳия 26 км. Аҳолиаш 1128 нафар, тоҷикон.
Файзобод (деҳа, н. Фархор)

Файзобод — деҳа дар ҷамоати деҳоти 20-солагии Истиқлолияти Тоҷикистони ноҳияи Фархор. Аз Файзобод то маркази ҷамоат 2 км, то маркази ноҳия 3 км. Аҳолиаш 1106 нафар, тоҷикон.
Файзобод (деҳа, н. Деваштич)

Файзобод — деҳа дар ҷамоати деҳоти Далёни Болои ноҳияи Деваштич. Аз Файзобод то маркази ҷамоат 12 км, то маркази ноҳия 30 км. Аҳолиаш 733 нафар, тоҷикон.
Файзобод (деҳа, н. Ҳамадонӣ)

Файзобод — деҳа дар ҷамоати деҳоти Даштигулои ноҳияи Ҳамадонӣ. Аз Файзобод то маркази ноҳия 17 км. Аҳолиаш 10440 нафар, тоҷикон.
Файзобод (деҳа, н. Турсунзода)

Файзобод — деҳа дар ҷамоати деҳоти Регари ноҳияи Турсунзода. Аз Файзобод то маркази ҷамоат 7 км, то маркази ноҳия 8 км. Аҳолиаш 3143 нафар, тоҷикон.
Файзобод (деҳа, н. Спитамен)

Файзобод — деҳа дар ҷамоати деҳоти Куруши ноҳияи Спитамен. Аз Файзобод то маркази ҷамоат 3 км, то маркази ноҳия 9 км. Аҳолиаш 2000 нафар.
Файзобод (деҳа, н. Шаҳринав)

Файзобод — деҳа дар ҷамоати деҳоти Истиқлоли ноҳияи Шаҳринав. Аз Файзобод то маркази ҷамоат 20 км, то маркази ноҳия 26 км. Аҳолиаш 573 нафар, тоҷикон.
Файзобод (деҳа, н. Масчо)

Файзобод — деҳа дар ҷамоати деҳоти Навбаҳори ноҳияи Масчо. Аз Файзобод то маркази ҷамоат 3 км, то маркази ноҳия 9 км. Аҳолиаш 380 нафар, тоҷикон.
Файзобод (деҳа, ҷ. Зарбдор, н. Кӯлоб)

Файзобод — деҳа дар ҷамоати деҳоти Зарбдори ноҳияи Кӯлоб. Аз Файзобод то маркази ҷамоат 5 км, то маркази ноҳия 2 км. Аҳолиаш 2471 нафар, тоҷикон.
Файзобод (ноҳияи Узун)

Файзобод — деҳа дар ноҳияи Узуни вилояти Сурхондарё, Ҷумҳурии Ӯзбекистон. Ҷуғрофия Координатаҳои ҷойгиршавии деҳа°0946 с. ш. 67°5753 в. д. Я.
Файзова

Файзова — деҳа дар ноҳияи Узуни вилояти Сурхондарё, Ҷумҳурии Ӯзбекистон. Ҷуғрофия Координатаҳои ҷойгиршавии деҳа°1126 с. ш. 67°5755 в. д. Я.
Файзободқалъа

Файзободқалъа — деҳа дар ҷамоати деҳоти Намунаи ноҳияи Панҷ. Аз Файзободқалъа то маркази ҷамоат 7 км, то маркази ноҳия 21 км. Аҳолиаш 620 нафар, тоҷикон.
Файзобод (оби маъданӣ)

"Файзобод" — чашмаи оби маъданӣ, ки дар деҳаи Меҳрободи ноҳияи Файзобод воқеъ аст. Яке аз обҳои маъдании серхаридор буда, оби онро мардум ҳамарӯза дар чор фасли сол нӯши ҷон мекунанд. Талабот ба оби "Файзобод" хеле зиёд аст. Таъсиси корхона Корхонаи оби маъдании "Файзобод" соли 1979 сохта шудааст ва имрӯз ба мардум хидмат мерасонад. То соли 2005 оби "Файзобод" дар зарфҳои шишагӣ пешкаши мизоҷон мегашт. Ҳоло ҷойи зарфҳои шишагиро зарфҳои пластикӣ иваз кардаанд. Корхона дар як шабонарӯз беш аз 12000 литр об истеҳсол мекунад. Оби маъдании "Файзобод" шифобахш буда, ба ашхоси гирифтори бемориҳои меъдаву рӯда, талха, ҷигар, ғадуди зери меъда ва даҳҳо бемориҳои дигар тавсия дода мешавад 1. Аркони вуҷуди мо аз он обод аст. Ин об на ҷӯйи оби Файзобод аст, Обест, ки обрӯйи Файзобод аст. Аз обу ҳазор чашмаи назру ниёз, Мувофиқи тавсияи мутахассисон, таркиби оби Файзобод, ки истеҳсолкунандаи он ҶДММ "Гумбулак"-и ноҳияи Файзобод мебошад, аз минералҳо бой буда, бартарафкунандаи чандин бемориҳост. Оби шифобахш ва нерӯбахшандаи Файзобод аз чуқурии беш аз 350 метри мукааб бе воситаи ягон насос ба таври худҷорӣ мебарояд. Аз соли 1992 инҷониб ҶДММ "Гумбулак" фаъолияташро ба роҳ монда, дар шишаҳои 1 ва 5 литра таҳти бренди "Файзобод" оби маъданӣ истеҳсол мекунад. Қабл аз истеҳсоли ин оби шифобахш ва хуштамъ мардум онро барои муолиҷаи бемориҳои гуногун истифода мекарданд. Баъдтар ҳамаи хусусиятҳои шифобахшии онро ташхис намуданду зарурати бунёди корхонае, ки онро барои тамоми мардум истеҳсол кунад, пеш омад. Баъдан соҳибкор Анвар Гулов ҳамаи он вазниниро бар дӯш гирифту кӯшиш намуд, ки оби "Файзобод"-ро бо сифат ва талаботи замонавӣ истеҳсол намояд. Имрӯз иқдоми ин мардро фарзандаш Акрамҷон Гулов идома медиҳад.
Файзосор

Файзосор — деҳа дар ҷамоати деҳоти Оби Меҳнати ноҳияи Рашт. Аз Файзосор то маркази ҷамоат 4 км, то маркази ноҳия 28 км. Аҳолиаш 63 нафар, тоҷикон.
Файзрез (деҳа, н. Ваҳдат)

Файзрез — деҳа дар ҷамоати деҳоти Симиганҷи ноҳияи Ваҳдат. Аз Файзрез то маркази шаҳр 11 км. Аҳолиаш 1032 нафар, тоҷикон. То 2015 номи деҳа Юмсурок буд.
Файзулло Абдуллоев (генерал-майор)

Файзулло Абдуллоев (1954, ноҳияи Фархор – 1993, Душанбе) — генерал-майори милитсия (1993, пас аз вафот). Зиндагинома Хатмкардаи Институти давлатии педгогии Душанбе, сардори Шуъбачаи милитсияи Шуъбаи корҳои дохилии ноҳияи Рӯдакӣ (1988 – 90), муовини сардори Шуъбаи корҳои дохилии ноҳияи Исмоили Сомонӣ (1990 – 91, сардори Шуъбаи корҳои дохилии ноҳияи Ҳисор (1991 – 92). Аз 26 декабри 1992 командири баталиони таъйиноти махсуси ВКД ҶТ буд. Ҷоизаҳо Бо медалу ифтихорномаҳои давлатӣ сарфароз гардидааст.
Файзулло Алимардонов

Файзулло Алимардонов (1903, деҳаи Хоҷабойқул, Кофарниҳон – 1963, ҳамонҷо) — пахтакор, Қаҳрамони Меҳнати Сотсиалистӣ. Зиндагинома Чоряккор (1919 – 1929), аввал чӯпон, баъд колхозчӣ ва сардори звенои колхози ба номи Телмани ноҳияи Орҷоникидзеобод (1930 – 1963). Звенояш ҳосили баланди пахта гирифтааст. Бо ордени Ленин ва медалҳо сарфароз гардидааст.
Файзулло Абдуллозода

Муаллими хизматнишондодаи мактаби ҶШС Тоҷикистон Файзулло Абдуллозода (1909, Хуҷанд – 1966, ҳамон ҷо) — педагог, Муаллими хизматнишондодаи мактаби ҶШС Тоҷикистон. Зиндагинома Дар мактаби куҳна ва мактабҳои шӯравӣ савод омӯхта, аз соли 1927 ба кори омӯзгорӣ шурӯъ кардааст. Хатмкардаи Институти олии педагогӣ-аграрии Тошканд ва курси назариявии аспирантураи Институти забони АИ СССР. Аз рӯзи таъсиси Институти педагогии Ленинобод (ҳоло Донишгоҳи давлатии Хуҷанд) то поёни умр дар ин мактаби олӣ муаллими забону адабиёт ва муддате мудири кафедраи адабиёти тоҷик буд.
Файзулло Баротзода

Файзулло Баротзода — шарқшинос, тарҷумон, номзади илмҳои филология, вакили Маҷлиси намояндагони Маҷлиси Олии Ҷумҳурии Тоҷикистон Зиндагинома Файзулло Баротзода шурӯъ мекунад. Соли 1989 лаборанти калони шуъбаи омӯзиши тамаддуни Осиёи Марказӣ дар Пажӯҳишгоҳи шарқшиносии Академияи илмҳои Тоҷикистон ба кор оғоз мекунад. Минбаъд ҳамчун ходими хурди илмӣ, ходими илмӣ, ходими калони илмӣ ва ходими пешбари илмӣ дар Институти шарқшиносӣ ва мероси хаттии Академияи илмҳои Тоҷикистон машғули тадқиқоти илмӣ будааст. Соли 1995 рисолаи номзадиро дар мавзӯъи "Таърихномаи Балъамӣ ҳамчун сарчашмаи адабӣ" дифоъ намуд. Аз соли 2004 то соли 2007 ба ҳайси котиби илмии Шуъбаи илмҳои ҷамъиятшиносии раёсати АИ ҶТ кор кардааст. Солҳои 2007-2009 докторанти Институти шарқшиносӣ ва мероси хаттӣ ва солҳои 2009-2011 муовини директори ҳамин Институт оид ба илм буд. Моҳҳои феврал-апрели соли 2011 иҷрокунандаи вазифаи директори Пажӯҳишгоҳи забон, адабиёт, шарқшиносӣ ва мероси хаттии ба номи Рӯдакӣ Академияи илмҳои Тоҷикистон таъйин гардид. Моҳҳои апрел-сентябри ҳамин сол ба сифати ҷонишини директори Пажӯҳишгоҳи забон, адабиёт, шарқшиносӣ ва мероси хаттии ба номи Рӯдакӣ оид ба илм кор кардааст. Аз моҳи октябри соли 2011 то 13 феврали соли 2015 дар вазифаи ёвари президенти Академияи илмҳои Тоҷикистон ифои вазифа намудааст. Бо фармони Президенти ҶТ аз 13 феврали соли 2015 директори Муассисаи давлатии Маркази исломшиносӣ дар назди Президенти Ҷумҳурии Тоҷикистон таъйин шудааст. 1 1 марти соли 2020 вакили Маҷлиси намояндагони Маҷлиси Олии Ҷумҳурии Тоҷикистон интихоб шудааст 2 Фаъолияти илмӣ Тадқиқоти илмии Ф. Баротзода ба омӯзиши асари "Таърихи Табарӣ" бахшида шуда, дар ин бобат бештар аз 30 мақолаи илмӣ ва 40 мақолаи илмӣ-оммавӣ чоп намудааст. Ӯ ҳамчунин доир ба масъалаҳои омӯзиши муқоисавии адабиёти араб ва тоҷик, фарҳанги исломӣ, Қуръон ва ҳадисшиносӣ тадқиқот анҷом дода, ба тарҷумаи ду сарчашмаи асосии ислом – Қуръону ҳадис (Саҳеҳи ал-Бухорӣ) низ машғул шудааст. Ӯ бо гузоришҳои илмӣ дар бештар аз 45 конференсия ва ҳамоишҳои илмӣ ширкат ва суханронӣ кардааст. Дар таҳия, тарҷума ва омодаи чоп намудани асарҳои зерин саҳми арзанда гузоштааст. Дар Пажӯҳишгоҳи шарқшиносӣ ва мероси хаттии Академияи илмҳои Тоҷикистон дар тарҷумаву таълифи якчанд китобҳои нодир ба монанди Қуръон, Таърихи Табарӣ ва диг. иштирок кардааст. Файзулло Бобоев дар якчанд сипозиуму машваратҳои бонуфузи байналхалқӣ бахшида ба масъалаҳои тамадун ва фарҳанги исломӣ ҳамчун мутахассис аз Тоҷикистон даъват гардида баромадҳои илмӣ кардааст. Дар чорабиниҳои байнидавлатии Тоҷикистон бо намояндагони мамолики исломӣ ӯ ҳамчун коршинос ва тарҷумон иштирок дошт. Осор Бо ордени "Шарафи ҳарбӣ"-и Сурия мукофотонида шудааст. 4 Ҳамчунин нигаред.
Файзулло Абдуллоев (ҳуқуқшинос)

Файзулло Абдуллоев (1952, деҳаи Нишорак, ноҳияи Москва) — генерал-майори милитсия. Ҳуқуқшиноси хидматнишондодаи Ҷумҳурии Тоҷикистон. Зиндагинома Хатмкардаи Институти давлатии педагогии Душанбе ва Мактаби олии милитсияи ВКД ҶТ. Хидмат дар сафи Қувваҳои Мусаллаҳи Иттифоқи Советӣ (1970 – 72), сафари хидматии дарозмуддат дар Афғонистон (1982 – 84). Солҳои 1984 – 90 ваколатдори фаврии Раёсати кофтукови ҷиноятии ВКД ҶТ, 1990 – 92 сарваколатдори фаврии Раёсати кофтукови ҷиноятии ВКД ҶТ, 1992 – 93 сардори шуъбаи Раёсати кофтукови ҷиноятии ВКД ҶТ, 1993 – 95 муовини сардори Раёсати кофтукови ҷиноятии ВКД ҶТ. 1995 – 96 сардори ШКД шаҳри Конибодоми вилояти Суғд, 1996 – 97 муовини сардори Раёсати кофтукови ҷиноятии ВКД ҶТ, 1997 – 2000 сардори ШКД ноҳияи Фрунзеи шаҳри Душанбе, 2000 – 03 сардори ШКД ноҳияи Ленин, 2003 – 05 сардори Раёсати мубориза бо ҷиноятҳои муташаккили ВКД ҶТ, 2005 – 06 муовини аввали директори Агентии назорати маводи нашъаовари назди Президенти ҶТ буд. Аз соли 2006 сардори Раёсати Агентии назорати маводи нашъаовари назди Президенти ҶТ дар вилояти Суғд. Ордену медалҳо Бо ордени Спитамен (дараҷаи 1) ва дигар медалҳо сарфароз гардидааст.
Файзулло Хоҷаев

Файзулло Хоҷаев — 15 марти 1938) — ходими давлатию ҳизбии шӯравӣ ва ӯзбек 2, яке аз муборизони фаъоли Ҳокимияти Шӯравӣ дар Осиёи Миёна. Соли Раиси Шӯрои Комиссарони халқии Ҷумҳурии Халқии Шӯравии Бухоро, соли 1921 узви Бюрои Осиёмиёнагии КМ РКП (б), дар айни ҳол комиссари корҳои хориҷи, сипас комиссари ҳарбӣ буд. Солҳои Раиси Комитети Инқилобии ҶШС Ӯзбекистон, узви Бюрои КМ ҲК (б) Ӯзбекистон ва Президиуми КИМ-и ҶШС Ӯзбекистон, яке аз раисони КИМ-и ИҶШС буд. Ҳамчунин нигаред Эзоҳ Адабиёт.
Файзулло Каримов

Файзулло Каримов (Каримов Файзулло Асомуддинович; зод. 21 марти 1959, деҳаи Кӯли Сӯфиён, ноҳияи Данғара) — раққос ва балетмейстери тоҷик, Ҳунарпешаи шоистаи Тоҷикистон, Ҳунарпешаи халқии Тоҷикистон. Зиндагинома Хатмкардаи Донишкадаи давлатии санъати ба номи М. Турсунзода. Солҳои солисти балет ва балетмейстери Театри мусиқӣ-мазҳакаи ш. Кӯлоб, солисти балет ва сарбалетмейстери ансамбли мақомхонони вилояти Хатлон, аз соли 2002 сарбалетмейстери ансамбли тарона ва рақси корхонаи "Тоҷиксемент"-и ш. Душанбе мебошад. Маҳорати хуби раққосӣ дошт, хеле рақсҳои тоҷикиро чолокона бо ҳусну назокат иҷро менамуд. "Нағорабазм", "Шодиёна", "Мирзодавлат", "Интизорӣ", "Ҷавонӣ", "Субҳи умед", "Қувваи некӣ" аз зумраи онҳоанд, рақсҳои украинӣ, ҳиндӣ ва дигар халқҳоро ҳам накӯ адо мекард. Дар бисёр намоишномаҳои театрӣ — "Дараи шикастҳо", "Фишор", "Восеъ", "Офарин, Шерак!", "Заволи Чамбули Мастон", "Аз хок баромадему дар хок шудем", "Хусрав ва Ширин", "Мири Кабир", "Ордбезон" рақсҳои дилнишин адо намудааст. Барои иду ҷашнвораҳои ҷумҳуриявӣ "Хуш омадӣ, баҳор", "Найи чӯпонӣ", "Нозанин", "Куртачакан", "Тоҷикистон тӯй дорад", "Садбарги тор", "Тӯи тоҷиқӣ" барин рақсҳоро ба саҳна гузоштааст 1. Ҷоизаҳо Бо медали "Хидмати шоиста" сазовор гардидааст.
Файзулло Қосимӣ

Файзулло Қосимӣ (2 феврали соли соли 1966, шаҳри Хуҷанд, ҶШС Тоҷикистон) — вакили Маҷлиси намояндагони Маҷлиси Олии Ҷумҳурии Тоҷикистон даъвати.